Series Mundiais de Tríatlon 2019

As **Series Mundiais de Tríatlon 2019** foron a 11ª edición do Campionato do mundo de tríatlon, a máxima competición internacional de tríatlon, dende o seu establecemento en 2009.

Foron organizadas pola Unión Internacional de Tríatlon e consistiron en oito pares de carreiras de tríatlon, en categorías masculina e feminina, comezando o 8 de marzo en Abu Zabi, e concluíndo o 1 de setembro coa gran final en Lausana, Suíza. A edición tamén contou con catro carreiras de relevos mixtos das Series de Relevos Mixtos, que ofreceron puntos aos equipos nacionais que se cualificaron, para o a proba de relevos mixtos dos Xogos Olímpicos de Tokyo 2020.

Mario Mola e Vicky Holland comezaron a tempada defendendo o título logrado na edición de 2018. Finalmente o título masculino foi para o francés Vincent Luis, seguido por Mario Mola e Javier Gómez Noya, e o feminino para a estadounidense Katie Zaferes, coas británicas Jessica Learmonth e Georgia Taylor-Brown en segunda e terceira posición.

## Funcionamento 
### Calendario 
As Series Mundiais de Tríatlon 2019 visitaron dez cidades, incluíndo unha carreira de proba no circuíto de relevos dos Xogos Olímpicos de 2020 como parte das Series Mundiais de Relevos Mixtos.

### Probas
### Relevos Mixtos
### Sistema de puntos 
Por cada carreira que un triatleta finalizou outorgáronse puntos baseándose na posición na que se cruzou a liña de meta. Por unha vitoria nunha proba normal das series mundiais recibíanse 1000 puntos e por cada posto seguinte un 7.5% menos, para os primeiros corenta triatletas. Na gran final, o premio para o gañador eran 1200 puntos e unha vez máis decrecendo un 7.5% por cada posto, pero neste caso os puntos alcanzaban ata o posto 50.º. Con todo, calquera triatleta fóra do tempo de corte non recibiiu puntos mesmo se acaba en posición de puntos, o tempo de corte calculouse engadindo un 5% ao tempo do gañador na proba masculina e un 8% na feminina. 

A puntuación final de cada triatleta era a suma dos seus puntos na gran final e nas súas cinco mellores carreiras dese ano.

## Series 
### Abu Zabi 
[alt=|miniatura|235x235px|O porto de [Yas Marina alberga a proba de natación antes da de ciclismo no circuíto de Fórmula 1.]]
As series de 2019 empezaron cunha carreira de distancia sprint en Abu Zabi dentro e ao redor do porto da illa Yas. Era a 10ª vez que a carreira se celebraba alí e a 5ª vez que se realizaba unha carreira de distancia sprint. O percorrido de natación foi realizado no porto con voltas de 750 metros, antes da transición a fóra do circuíto de Yas Marina. Despois os atletas deron cinco voltas en bicicleta a un percorrido de 4 km ao longo do circuíto de Fórmula 1. Despois da sección de bicicleta, os competidores procederon a completar dúas voltas dun circuíto de 2.5&nbsp;km circuíto corrido sobre parte da pista de F1 e parte do porto antes de acabar o tríatlon na Marina. Tamén competiu o debutante Alex Yee, que gañara a carreira máis recente da Copa do Mundo en Cidade do Cabo.

Na carreira feminina apareceu unha pequena división na proba de natación que se agrandou no segmento ciclista, de tal xeito que á metade do percorrido de bicicleta estableceuse unha fuga de sete atletas. O grupo incluía ás americanas Zaferes, Spivey e Knibb, xunto con Learmonth do Reino Unido. As fuxidas aproveitaron a súa vantaxe de xeito que lle sacaban un minuto ás perseguidoras cando chegaron á segunda transición. Zaferes foi a primeira en chegar ao segmento a pé e liderou o resto da carreira, aumentando a vantaxe sobre as demais para chegar soa á meta. Spivey chegou soa, entre o primeiro posto e a batalla polo terceiro, que foi disputado ao sprint por Knibb e Learmonth, gañándoo esta última.

No lado masculino, a división apareceu na natación pero ao longo de toda a sección de bicicleta, todo o pelotón foise reagrupando lentamente, de modo que todos os competidores fixeron a última transición ao mesmo tempo. Hayden Wilde, de Nova Zelandia, intentou inicialmente crear un oco na carreira a pé, pero pronto foi alcanzado por Yee e Mola. A parella mantívose unida e liderando ata que, a 500 metros de distancia, Mola aumentou o ritmo para chegar primeiro seguido de Yee. O terceiro en cruzar a liña de meta foi o talaverano Fernando Alarza.

## Resultados 
### Resumo de medallas 
#### Homes 
#### Mulleres 
#### Relevos mixtos 
## Clasificación xeral 
### Homes 
### Mulleres 
### Relevos Mixtos 
## Notas 
## Véxase tamén 
### Outros artigos 
* Series Mundiais de tríatlon

### Ligazóns externas 
* Sitio web oficial